**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  8 – 12 – 2022

 **ΑΜΑΡΟΥΣΙΟΥ Αρ. Πρ.:** 5

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς:**

 **ΤΑ ΜΕΛΗ ΤΟΥ ΣΥΛΛΟΓΟΥ**

 **Κοινοποίηση: Δ. Ο. Ε., Συλλόγους Εκπ/κών Π. Ε., Δ/νση Π. Ε. Β΄ Αθήνας**

**Μονιμοποίηση τώρα όλων των νεοδιόριστων – καμιά ανάκληση μονιμοποίησης**

**Δευτέρα 12 Δεκέμβρη πανελλαδική μέρα δράσης στο ΥΠΑΙΘ στις 14:00**

**Ο Σύλλογος Εκπ/κών Π. Ε. Αμαρουσίου από κοινού με τους όμορους συλλόγους εκπ/κών Π. Ε. της Β΄ Δ/νσης Π. Ε. Αθήνας («Ο Περικλής» & « Γ. Σεφέρης») έχει προχωρήσει σε αλλεπάλληλες παραστάσεις διαμαρτυρίας από την αρχή του σχολικού έτους 2022 – 2023 στη Δ/νση Π. Ε. Β΄ Αθήνας διεκδικώντας την άμεση μονιμοποίηση των νεοδιόριστων συναδέλφων μας, διορισθέντων του 2020, με την έκδοση των σχετικών διαπιστωτικών πράξεων από τη Δ/νση Π. Ε. Β΄ Αθήνας, χωρίς αυτό, μέχρι στιγμής, να έχει καταστεί εφικτό, ενώ άλλες Διευθύνσεις Π. Ε. της Αττικής έχουν προσχωρήσει στην αντίστοιχη έκδοση διαπιστωτικών πράξεων για τις μονιμοποιήσεις των νεοδιόριστων του 2020.**

Την ίδια στιγμή, ιστοσελίδα φιλική προς το ΥΠΑΙΘ, διαρρέει ότι ο Γ. Γ. του ΥΠΑΙΘ έδωσε εντολή στους Διευθυντές Εκπαίδευσης, οι οποίοι υπέγραψαν μονιμοποιήσεις νεοδιόριστων εκπαιδευτικών να τις ανακαλέσουν άμεσα και επανέλαβε ότι οι μονιμοποιήσεις των νεοδιόριστων θα γίνουν αφού πρώτα γίνει η ατομική αξιολόγησή τους σημειώνοντας ότι η ατομική αξιολόγηση θα ξεκινήσει από τους 25.000 εκπαιδευτικούς που διορίστηκαν τελευταία.

**Ο εκβιασμός και η ομηρία δεν θα περάσουν!**

**Κλιμακώνουμε άμεσα τον αγώνα μας:**

**Δευτέρα 12 Δεκέμβρη πανελλαδική μέρα δράσης στο ΥΠΑΙΘ στις 14:00 και στις κατά τόπους ΔΙ.Π.Ε., ΔΙ.Δ.Ε. και Περιφερειακές Δ/νσεις Εκπαίδευσης!**

**Καλούμε το Δ.Σ. της ΔΟΕ και τους Συλλόγους Εκπ/κών Π. Ε. και Ε.Λ.Μ.Ε. να υιοθετήσουν την πρόταση αυτή και να βρεθούμε ξανά στον δρόμο για κρίσιμα εργασιακά μας ζητήματα.**

**Για τη συμμετοχή στην κινητοποίηση κηρύσσουμε 1 έως 3 ώρες διευκολυντική στάση εργασίας για τους εκπαιδευτικούς που εργάζονται στην πρωινή και απογευματινή ζώνη των Δημοτικών Σχολείων & Νηπιαγωγείων της περιοχής ευθύνης του σωματείου μας. Με το παρόν ενημερώνεται και η Β΄ Διεύθυνση Π. Ε. Αθήνας για την κήρυξη της στάσης εργασίας.**

